จีนสั่งฆ่าไก่ทิ้งเฉียด 1.8 หมื่นตัว หลังพบเชื้อไวรัส “H5N1” ระบาดในหูหนาน
จีนสั่งฆ่าไก่ทิ้งเฉียด 1.8 หมื่นตัว หลังพบเชื้อไวรัส “H5N1” ระบาดในหูหนาน
จีนสั่งฆ่าไก่ทิ้งเฉียด 1.8 หมื่นตัว หลังพบเชื้อไวรัส “H5N1” ระบาดในหูหนาน
3 ก.พ. 2563

กระทรวงเกษตรและกิจการชนบทของจีน เปิดเผยว่า ทางการจีนสั่งฆ่าไก่เกือบ 18,000 ตัว หลังพบการแพร่ระบาดของไข้หวัดนกสายพันธุ์ H5N1 ในเมืองเซาหยาง มณฑลหูหนาน
โดยรายงานระบุว่า มีการพบไข้หวัดนกระบาดในฟาร์มแห่งหนึ่งของเมืองเซาหยาง ส่งผลให้ไก่ล้มตายจากการติดเชื้อไวรัสไปราว 4,500 ตัว หรือมากกว่าครึ่งของไก่ที่เลี้ยงอยู่ในฟาร์มดังกล่าว ทำให้ทางการท้องถิ่นต้องรีบดำเนินการกำจัดสัตว์ปีกในเมือง 17,828 ตัว พร้อมระบุว่าการระบาดครั้งนี้เป็นเชื้อไวรัสสายพันธุ์ H5N1
อย่างไรก็ดี แถลงการณ์ที่เผยแพร่ผ่านทางเว็บไซต์ของกระทรวงฯ เมื่อวันเสาร์ ไม่ได้ระบุว่า การระบาดเกิดขึ้นตั้งแต่เมื่อไร หรือการฆ่าไก่เกิดขึ้นเมื่อใด
นอกจากนี้ มณฑลหูหนานยังอยู่ติดกับมณฑลหูเป่ย ซึ่งเป็นศูนย์กลางของการแพร่ระบาดของไวรัสโคโรนาสายพันธุ์ใหม่
อนึ่ง ข้อมูลขององค์การอนามัยโลก (WHO) ระบุว่า นับตั้งแต่ปี 2546 ไข้หวัดนก H5N1 ได้คร่าชีวิตผู้คนทั่วโลกไปทั้งสิ้น 455 ราย